Salme kultuurikeskus

Salme kultuurikeskus (ametlikult Tallinna Salme Kultuurikeskus) on kultuuriasutus, mis tegutseb Tallinnas Kalamaja asumis aadressil Salme 12. 

Asutus kandis Eesti NSV ajal Ametiühingute kultuurikeskuse, Jaan Tombi nim. kultuuripalee, Eesti Ametiühingute Kultuurikeskuse ja Eesti NSV Ametiühingute Nõukogu J. Tombi nim. Kultuuripalee nime. 

Jaan Tombi nimeline Kultuuripalee sai tuntuks eeskätt seal tegutsenud Eesti NSV Riikliku Noorsooteatri tõttu."Ametlik info", Salme Kultuurikeskuse koduleht (vaadatud 21. jaanuaril 2013)
pisi|püsti|Jaan Tombi nimeline kultuuripalee asutati Tallinnas Pikal tänaval Mustpeade majas 
Jaan Tombi nimeline kultuuripalee asutati 1940. aastal Mustpeade majas (Pikk tänav 26). 1945. aastal oli Eesti NSV Ametiühingute Kesknõukogu J. Tomp'i nimelise Kultuurhoone direktor Nikolai Goldšmidt. 

1965. aastal koliti kultuurikeskus uude hoonesse Salme tänaval. Pärast Eesti taasiseseisvumist nimetati keskus ümber asukoha järgi Salme kultuurikeskuseks. Tänapäeval tegutseb seal rohkesti huviklubisid, ringe, stuudioid jms, 2013. aasta seisuga oli seal 39 kollektiivi ligi 1500 osavõtjaga. Kultuurikeskuses tegutseb ka 1947. aastal asutatud Salme Teater. 

Salme kultuurikeskus on Tallinna linna kultuuriasutus, mis kuulub Põhja-Tallinna linnaosavalitsuse haldusalasse.  

Juhtimine 
2003. aastast kuni 2018. aasta alguseni oli direktor Toomas Loo,Põhja-Tallinn vahetab rikkumiste tõttu välja Salme keskuse juhid, BNS / ERR Uudised, 24.01.2018. 
aastatel 2018–2020 Mihkel KübarSalme Kultuurikeskuse juht lahkub ametist. Pealinn.ee, 09.06.2020. 
1. detsembrist 2020 kuni 3. oktoobrini 2022 oli direktor Sten Svetljakov 
 2022-2025 Raivo Põldmaa

 Vaata ka 
 Naiskoor ILO

 Viited 

 Välislingid 
 Salme kultuurikeskuse koduleht

Kategooria:Tallinna asutused
Kategooria:Eesti kultuurikeskused
Kategooria:Kalamaja